OpenLLM-France/wikimedia huggingface dataset:
# Libe Asua

Libe Asua Zarrabeitia (Galdakao, Bizkaia, 1916ko urriaren 25a - 2019ko otsailaren 2a) bizkaitar euskaltzalea izan zen.

## Biografia

Libe Asua Galdakaon jaio zen 1916an, Elexalde auzoko Aldatze baserrian, Galdakaoko kanposantuaren aurre-aurrean. Bere aita udaleko lurperatzailea zen eta alabak behin baino gehiagotan lagundu egiten zion langintza horretan.

##### Gandasegiko Eskolara

8 urte zituelarik Gandasegiko eskoletara joaten hasi zen,eta ondo grabatuta dauka norekin ikasi zuen: honela kontatzen du "Doña Pia Arsuaga maistrarekin viuda de Don Francisco Aspiazu". Pasarte kuriosoak gogoratzen ditu Galdutako Udabarrirako, Gandasegiko eskolea barriztatu eta ber-inaguratu zutenean "etorri zen Don Miguel Primo de Rivera eta Don Remigio Gandasegi Galdakaoko semea Amadeo Gandasegiren anaia" Galdakaora etorri zirenekoa adibidez: detaile askorekin gogoratzen du nola jantzita eta zein kondekorazio bitxiak ekarri zituzten agintari guztiek barriztu ziren eskolen reinaguraziñora. Eskola horretan urte gutxi batzuk egin ondoren, etxean lagundu behar izaten ebalako, 12 urtegaz neskame lanak egiten hasi zen.
Oroimen oneko emakumea dela esan daiteke, bere bizitzako pasarteak ondo gogoratu eta kontatu egin dituelako zenbait elkarrizketatan: ahotsak.com ekimenean, Galdutako Udabarria dokumentalean, Galdakaoko Udaletxeak antolatu dituen hainbat ekimenetan eta aukera eman zioten leku guztietan. Emakume euskaltzalea eta bakezalea zen, zalantzarik gabe, jende guztiarekin tratu ona izaten eta bizipoza zabaltzen saiatzen zena.

### Plazakoetxeko Bonbardaketa

Berebiziko sentipen sakona eragin zion 1937ko maiatzaren 19an Gerra Zibilean zehar, Plazakoetxeko errefugioa bonbardatu zuteneko hildakoen lurperatzea. Bere aitari laguntzen, kanposantuko kapilan ikusi zituen hildakoak banan banan gogoratzen ditu, pertsona ezagunak zirelako denak.

## Erreferentziak

* ↑ Eskolara 8 urtegaz eta 12gaz kriada Gandasegiko eskolaren berriztapena
* ↑ «Asua Zarrabeitia, Libe - Ahotsak.eus» ahotsak.eus (Noiz kontsultatua: 2021-03-04).
* ↑ Galduta Udabarria dokumentala Galdakaoko oroimen historikoa berreskuratzeko materiala
* ↑ Galdakaoko Udaletxean egindako prentsaurrekoa 1937ko bonbardaketei buruz
* ↑ 1937ko udabarrian egon ziren bonbardaketak eta bizimodua gogoratzen dute Jose Larreak eta Libe Asuak
* ↑ Libe Asuak Plazakoetxeko errefugioan egon ziren hildakoak banan banan gogoratzen ditu

## Kanpo estekak

* Datuak: Q105754098
# Libby (Montana)

Libby Montanako hiri bat da. Lincoln konderrian kokatua dago. 2010ean 2.628 biztanle zituen, 4,95 kilometro koadrotan banatuta.

## Ikus, gainera

* Lincoln konderria

## Kanpo estekak

* Datuak: Q957370
* Multimedia: Libby, Montana / Q957370
# Libe Agirre

Libe Agirre Llona (Meñaka, Bizkaia, 1961eko ekainaren 5a) kazetaria, irrati esataria eta Euskaltzain urgazlea da.

## Ibilbidea

Bere ibilbidea komunikabideetan 1985ean hasi zen Bilboko Herri Irratiak FM-tik emititzen zuen euskerazko programazioan esatari lanak eginez.
1988an eta 1990era arte Euskal Telebistako informatiboetan asteburuetako lan taldean aritu zen, Irratiko lana aste barruan eginez eta telebistan asteburuetan.
1990ean Bizkaia Irratia sortu zen eta urte horretan Telebistako Informatiboetako lana utzi eta SUSTRAIA lehen sektoreari eskainitako saioan albistegietako aurkezle lanak 10 bat urtez egin zituen, Bizkaia Irratiko lanarekin jarraituz, beraz, irratiari eta telebistari, biei batera lotuta 10 urte.
2001ean Eusko Jaurlaritzako Emakunde erakundean Komunikazio arduradun urte bi eman ondoren berriro Bizkaia Irratira bueltatu eta harrezkero irrati lanetan dihardu.
35 urte baino gehigo irratiari eta telebistari lotuta. Urte hauetan guztietan ekitaldi desberdinetako aurkezle lanak eta aldizkari batzuetan ere elkarrizketak eginaz.
Bilboko Euskararen Aholku Batzordeko kidea da.

## Aitortzak

Euskaltzain urgazle izendatu zuten 2021eko azaroaren 26an.

## Erreferentziak

* ↑ irudia, Komunikazioa eta. «Agirre Llona, Libe» www.euskaltzaindia.eus (Noiz kontsultatua: 2022-07-25).
* 1 2 «Libe Agirre: Kazetaria, irrati esataria, Euskaltzain urgazlea» www.search.com.vn (Noiz kontsultatua: 2022-09-23).
* ↑ Euskararen Aholku Batzordea. .

## Kanpo estekak

* Libe Agirre eta Iñaki Goioganak gogora ekarri eta kontatu dute euskaldunen lehen lehendakaria faxismoak suntsitutako Gernika eta Euskadi batetik Amerika demokratiko bateraino eraman zuen odisea, armada naziak okupatutako Europa baten bidez, euskaldunek askatasunaren alde egindako borroka irudikatuz. YouTube.
* Libe Agirreri elkarrizketa: Irratian zerbait kontatzen duzuenean, irudimenaren magia martxan jartzen da Berria, 2022.02.07
* Datuak: Q113267184
# Li Xiannian

Li Xiannian (txinera tradizionalez: 李先念; pinyinez: Lǐ Xiānniàn; Wade–Giles: Li Hsien-nien, li-xian1nian ahoskatua;Huanggang, Hubei, Qing dinastia, 1909ko ekainaren 23a - Pekin, Txina, 1992ko ekainaren 21a) txinatar militar eta politikaria izan zen.

## Biografia

1927an sartu zen Txinako Alderdi Komunistan. Zhou Enlairen gobernuan Ekonomia Arazoen arduraduna izan zen, baina agintea galdu zuen Deng Xiaopingen erreforma ekonomikoei aurre egiteagatik. Txinako Herri Errepublikako lehendakaria izan zen 1983tik 1988ra bitartean. 1989an gerra-legea defendatu zuen ikasleek demokraziaren alde egin zituzten manifestazioei aurka egiteko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q311413
* Multimedia: Li Xiannian / Q311413
# Li Xiaolu

Li Xiaolu , txineraz 李 晓璐, (Xiangtan, Hunan (Txina), 1992ko azaroaren 7) igeriketa sinkronizatuan aritzen den kirolari txinatarra da.

## Olinpiar Jokoak

2016ko Udako Olinpiar Jokoetan, Rio 2016an (Rio de Janeiro), zilarrezko domina eskuratu zuen Txinako taldearekin, Errusiako taldearen atzetik (urrezkoa) eta Espainiakoaren aurretik (brontzezkoa) sailkatuz. Hauek osatzen zuten taldea: Huang Xuechen, Sun Wenyan, Yin Chengxin, Guo Li, Tang Mengni, Gu Xiao, Li Xiaolu, Liang Xinping eta Zeng Zhen-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Igeriketa sinkronizatua, emakumeak taldeka |

## Erreferentziak

* ↑ «Li Xiaolu» olympedia.org 2021-10-29an begiratua. (Ingelesez)
* ↑ "Li Xiaolu" Olympics.com 2021-10-29an begiratua
* ↑ Igeriketa sinkronizatua, emakumeak taldeka, emaitzak 2016 olympedia.org (Ingelesez)

## Kanpo estekak

* Datuak: Q18145497
# Li etnia

Miao etnia (txineraz: 黎族; pinyineraz: Lí zú), Txinako Herri Errepublikan bizi diren 56 talde etnikoetako bat da.
Azken erroldaren arabera, Li etniako 1.247.814 pertsona bizi ziren Txinan, batez ere, hegoaldean dagoen Hainan probintzian. Antzina Guangdong eta Guangxi probintzian bizi ziren.
Txinako Herri Errepublikaz gain, Hegoaldeko Txinako Itsasoko uharte batzuetan bizi dira.

## Hizkuntza

Li etniako kideek Li hizkuntza hitz egiten dute.

## Ikus, gainera

* Txinako etniak

## Kanpo estekak

* (Ingelesez) Li hizkuntzari buruzko informazioa.
* Datuak: Q309381
* Multimedia: Hlai people / Q309381
# Li Yuehong

Li Yuehong (Jinan,1989ko abuztuaren 28a ) txinatar kirol-tiratzailea da, pistola probetan parte hartzen duena.
Hiru Olinpiar Jokoetan hartu du parte. 2016an Rio de Janeiron eta 2021ean 2020ko Tokioko Olipiar Jokoetan brontzeko domina irabaztea lortu zuen proba berdinean, 25m-ko pistola azkarrean.
2024ko Udako Olinpiar Jokoetan, Parisen, azkenik txapeldun olinpikoa izan zen.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 03 ! | 25 m-ko pistola azkarra |
| 2020 | Tokio Japonia | 03 ! | 25 m-ko pistola azkarra |
| 2024 | Paris ( Frantzia | 01 ! | 25 m-ko pistola azkarra |

## Erreferentziak

* ↑ «ISSF - International Shooting Sport Federation - issf-sports.org» www.issf-sports.org (Noiz kontsultatua: 2021-12-15).

## Kanpo estekak

* Datuak: Q3237592
* Multimedia: Li Yuehong / Q3237592
# Lia Rumantscha

Lia Rumantscha (LR) Suitzako erakundea da, lurralde osoan baina bereziki Grisons Kantoian erromantxera sustatzeko sortutakoa.
1919an abiatu zuten Chur udalerrian, tartean Men Rauch eta Peider Lansel idazleek.

## Elkarteak

Elkarte hauek erakundearen barruan daude:
* Uniun dals Grischs (UdG); Engiadina, Val Müstair, Bravuogn (1904an sortua).
* Uniun Rumantscha Grischun Central (URGC) (2006).
* Surselva Romontscha (SR) (2006).
* Giuventetgna Rumantscha (GiuRu; 1991). "Punts" gazte-aldizkaria argitaratzen du.
* Uniun per la Litteratura Rumantscha (ULR).
* Cuminanza Rumantscha Radio e Televisiun (CRR).
* Societad Retorumantscha (SSR), hizkuntza elkarterik zaharrena, 1885ean sortua, "Dicziunari Rumantsch Grischun" hiztegiaren arduraduna.
* Uniun da las Rumantschas e dals Rumantschs en la Bassa (URB). Diasporako pertsonak biltzen dituena.
* Quarta Lingua (QL). Hiztunak eta kulturazaleak bilzten ditu 1972tik, Zurichen egoitza nagusia edukita.

## Kanpo estekak

* (Ingelesez)(Alemanez)Lia Rumantscharen webgunea
* "Uniun dals Grischs"
* "Dicziunari Rumantsch Grischun"
* "Quarta Lingua"
* (Alemanez) Peider Lanseli buruzko webgunea
* Datuak: Q688284
* Multimedia: Lia Rumantscha / Q688284
# Lia Fáil

Patuaren harria edo Lia Fáil (irlanderaz Patuaren harria esan nahi du) Tarako muinoan kokatzen den menhir bat da, Irlandako Meatheko konderrian. Harri hau Irlandako Errege Nagusiak koroatzeko erabili zen, gutxi gorabehera K.o. 500. urterarte, Muirchertach mac Muiredaig erregearen koroaketaraino.

## Jatorri mitologikoa

Zeltiar mitologiaren arabera, ta]], Tuatha Dé Danann jainkozko arrazak Lia Fáil harria Irlandara eraman zuen, hauek "Iparraldeko Uharteetatik" (Geoffrey Keatingen arabera Norvegia) Eskozia zeharkatuz iritsi zirelarik, han Tuatha Dé Danann jendeak Fáilias, Gorias, Murias eta Finias hirietan aztikeriak ikasi zituzten, eurekin bat hiri bakoitzeko altxor handi bat eramanaz: kondairazko Irlandako Lau Altxorrak. Lia Fáil harria altxor horietako bat da, jatorriz Fáilias hirikoa, honi bere izena zor diolarik. Beranduago harri hau "Patuaren harria" (latinez, Saxum fatale) bezala ezagutuko zen.

## Ahalmen mitologikoak

Mitologiaren arabera ere, Tarako harriak naturazgaineko ahalmenak omen ditu: kondairak dioenez benetako Irlandako Erregeak bere oinak harri gainean jarri ezkero honek harrotasunez orroe egiten du. Erregeari agintaritza luzatu eta gaztetzeko ahalmena baduela ere aipatzen da. Ulstergo zikloan esaten denez Cúchulainn heroiak bere ezpata kolpe batez harria bitan zartatu zuen, bere babespean zegoen Lugaid Riab nDerg errege-hautagaiak oinak gainean jarri eta orroe ez egitean. Ordudanik harri honek bitan besterik ez du orroe egin, Conn Cétchathach eta Brian Boru erregeekin.

## Inis Fáil

Izen hau oinarritzat hartuaz Dé Danann jendeak Irlandari metonimikoki Inis Fáil (irlanderaz inis hitzak "uharte" esan nahi baidu) deitu zioten, hortaz Fáil hitza Irlandaren bigarren deitura bilakatu zen. Hortik dator Lia Fáil izendapena, Irlandako harria bezala itzuli daitekelarik, horregatik XIX. eta XX. mende hasierako irlandar olerkigintza erromantiko eta nazionalistan sarritan Inisfail hitza Erin (Irlanda) hitzaren sinonimo bezala dator.
Fianna Fáil izendapena ("Irlandako gudariak", baita "patuaren gudariako" bezala itzulia) Irlandar Bolondresak erakunde abertzalearen izendapen bezala Amhran na bhFiann edo Irlandako Ereserkiaren lehen bertsoan agertzen da, gaur egungo Taoiseacha Brian Cowenen Fianna Fáil alderdiaren izena ere bada.

## Ikus gainera

* Scone harria, honek ere "Patuaren harria" izena jasotzen du, lehenbizian Eskoziako piedra erregeak eta ondoren Ingalaterra eta Erresuma Batuko erregeak koroatzen ziren harria.
* Morako harria
* Blarneyko harria

## Kanpo estekak

* Lia Fáil harriaren irudiak
* The History of Ireland, Geoffrey Keating, 205-212. orr. (ingeleraz)
* Datuak: Q687578
# Lichtenberg

Lichtenberg honakoa izan daiteke:

## Lekuak

* Lichtenberg (Alsazia), Alsaziako udalerria, Frantzian.
* Lichtenberg (Austria), Austria Garaiko udalerria.
* Lichtenberg (Berlin), Berlingo barrutia.
* Lichtenberg (Bavaria), Bavariako hiri-udalerria.
* Lichtenberg (Saxonia Erdikoa), Saxoniako udalerria.
* Lichtenberg (Lausitz), Saxoniako udalerria.
* Lichtenbergeko Printzerria, antzinako Palatinatuko estatua.

## Astronomia

* 7970 Lichtenberg, asteroidea.
* Lichtenberg (kraterra), ilargiko kraterra

## Zientzia

* Lichtenbergeko irudiak, elektrizitateak sortutako irudi mota.
# Lichtenberg (Bavaria)

Lichtenberg Alemaniako hiri-udalerri bat da, Bavaria estatuan. Azken zentsuaren arabera 1.023 biztanle zituen, 9,47 kilometro koadroko azaleran.

## Kanpo estekak

* Datuak: Q502631
* Multimedia: Lichtenberg (Upper Franconia) / Q502631
# Lichtenberg (Lausitz)

Lichtenberg Alemaniako udalerria da. Saxonia estatuan kokatuta dago, [[Bautzen (barrutia)|Bautzen]] barrutian. 2014an 1.611 biztanle zituen 14,75 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q93257
* Multimedia: Lichtenberg (Oberlausitz) / Q93257
# Lichtenau (Bavaria)

Lichtenau Alemaniako udalerria da. Bavaria estatuan dago, [[Ansbach (barrutia)|Ansbach]] barrutian. 2014an 3.732 biztanle zituen 41,36 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
# Lichtenau (Westfalia)

Lichtenau Alemaniako hiri-udalerri bat da, Ipar Renania-Westfalia estatuan. Azken zentsuaren arabera 10.867 biztanle zituen, 192,17 kilometro koadroko azaleran.

## Kanpo estekak

* Datuak: Q183483
* Multimedia: Lichtenau (Westfalen) / Q183483
# Lichtenau (Baden-Württemberg)

Lichtenau Alemaniako hiri-udalerri bat da, Baden-Württemberg estatuan. Azken zentsuaren arabera 5.035 biztanle zituen, 27,63 kilometro koadroko azaleran.

## Kanpo estekak

* Datuak: Q550859
* Multimedia: Lichtenau (Baden) / Q550859
# Lichtenau (Saxonia)

Lichtenau Alemaniako udalerria da. Saxonia estatuan dago, [[Mittelsachsen (barrutia)|Mittelsachsen]] barrutian. 2014an 7.372 biztanle zituen 49,06 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q70994
* Multimedia: Lichtenau (Sachsen) / Q70994
# Lichtenberg (Berlin)

Lichtenberg Alemaniako Berlin hiriburuko hamaikagarren barrutia da. Barruti honek 2001an antzinako Hohenschönhausen barrutia ere bere barnean hartu zuen.

## Kanpo estekak

* Lichtenberg barrutiko webgunea (Alemanez)
# Lichtenberg (Saxonia Erdikoa)

Lichtenberg Alemaniako udalerria da. Saxonia estatuan kokatuta dago, [[Mittelsachsen (barrutia)|Mittelsachsen]] barrutian. 2014an 2.736 biztanle zituen 33,17 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q70998
* Multimedia: Lichtenberg/Erzgeb. / Q70998
# Lobo Eléctrico

Lobo Eléctrico 1999an Tolosan (Gipuzkoa) sortutako Rock taldea da. Partaidetako batzuek 80 eta 90eko hamarkadan Ruido de Rabia taldean jo zuten.

## Taldekideak

* Shanti Iribar "Dr.Magma" - ahotsa
* Jorge Sanz "Perrolobo" - Bajua
* Iker López Canseco "Conde Eléctrico" - Gitarra
* Guanche - Bateria

### Lehenagoko taldekideak

* Iñaki Alberdi "Iñaki Txabakan" - Bateria
* Lander Zabalza "Capitan Sarraceno" - Bateria

## Historia

Lobo Electrico 1999an sortu zen eta lehen formazioko partaideak, Shanti Iribar, Jorge Sanz, Iker Lopez eta Iñaki Alberdi ziren. Taldeak, 2000ko Abenduaren 23an eman zuen lehen kontzertua. Honela jarraitu zuten 2001eko udazkenerarte. Momentu honetan, Iñakik taldea utzi zuen eta bere ordez Lander Zabalza sartu zen taldean.
Formazio honekin, zuzeneko kontzertu ugarirekin hasi ziren eta honen ondorioz, jendartean ezagutzera eman ziren. 2002ko urtarrilean, taldeak bere lehen grabaketa burutu zuen Oztopo guztien gainetik Bonberenea disko bildumarako. Bertan, Agujeros de Gloria abestia sartu zuten. 2004ean berriz, Mikel Biffsen laguntzaz, taldeak single bat grabatu zuen. Single honetan, El Lado Salvaje del Corazon eta Demonios Sofisticados abestiak sartu zituzten. Single hau, Beleza Malandra zigiluak kaleratu zuen.
Urte bereko udan, taldea berriro ere estudioan sartu zen beraien lehen lan luzea grabatzeko(¿Has visto al Lobo Electrico?). Kasu honetan Karlos Osinaga ibili zen teknikari moduan. Diska hau kaleratu ostean, Japoniar bira bati ekin zioten. Bira honi, Black Sperm over Japan izena jarri zioten eta 2004ko azaroan burutu zuten. 10 egunez egon ziren biran eta Tokio edota Nagoya bezala hirietan ibili ziren. Japoniatik itzuli ostean, taldeak Madrid, Bartzelona eta Zaragoza bezelako hirietan ere jo zuen.
2005eko udazkenean, taldeak beste formazio aldaketa bat jasan zuen. Lander Zabalzak taldea utzi zuen eta bere ordez Iñaki Guanche hasi zen bateria jotzen. Euskal Herriko rock talde askotan aritutakoa zen Guanche. Hala nola, Señor No, Safety Pins, Teen Dogs edotan Vincent Von Reverb]] bezalako taldeetan ibilitakoa zen. Formazio berriarekin, Holanda eta Alemanian kontzertuak eskeini zituzten 2005eko urrian. 2006an berriz, Londresen bi kontzertu eman zituzten.
2008an, single berri bat grabatu zuten Beran. 2010eko Irailean Artefactos Magicos izeneko bigarren lana kaleratu zuten. Diska hau, Koky Ordoñezek grabatu zuen 2009ko udazkenenan Castellongo Rockway estudioetan. Nahasketa berriz, Andoaingo Garate estudioetan egin zuen Kaki Arkarazok.

## Diskografia
### Diskak

* '¿Has visto al Lobo Eléctrico? (2004)
* Artefactos Magicos (2010, Planet Lanalus Records)

### Single eta EP-ak

* El Lado Salvaje del Corazón eta Demonios Sofisticados abestiak binilo urdinezko single batean (Beleza Malandra, 2004)
* Fantasma eta Luna Roja abestiak binilozko single batean (Beleza Malandra, 2008)

### Bildumetako partehartzeak

* Agujeros de Gloria abestia abestia Oztopo guztien gainetik Bonberenea bilduman (Bonberenea Ekintzak, 2002)

## Kanpo estekak

* (Gaztelaniaz) Lobo Electrico taldearen Myspacea
* Datuak: Q9023426
# Lif

Lif hitzak esanahi ezberdinak izan ditzake:
* Lif: Euskal Herriko musika taldea.
* Lif: Mitologia nordikoko pertsonaia.
# Lif eta Lifthrasir

Eskandinaviar mitologian, Lif eta Lifthrasir (antzinako eskandinavieraz Líf ok Lífþrasir, bi hitzak bizitzarekin lotuak) Ragnarökean biziraungo duen gizaki bikote bakarra da, eta mundua birpopulatuko dute. Elkarrekin, Baldurrek gobernatutako euren jainko panteoi berria gurtuko dute. Bi gizaki dira, gizadi berria hasi eta jarraituko dutena, munduaren suntsipenari ihes eginez Yggdrasil zuhaitzaren zur barnean sakon ezkutatuz (batzuek Hodmimir basoan diote), non Surten ezpatak ez duen suntsipen ahalmenik.

## Kanpo estekak

* Datuak: Q143624
# Life & Times of Michael K

"Life & Times of Michael K" John Maxwell Coetzee idazle hegoafrikarrak argitaratutako laugarren eleberria da, jatorriz ingelesez idatzitakoa.

## Kanpo estekak

* Datuak: Q761474
# Liešno

Liešno Eslovakiako udalerri bat da, Turčianske Tepliceko barrutian kokatuta. 1,94 km²ko azalera du eta 56 biztanle 2017ko datuen arabera.

## Historia

Idatzizko lehen aipamena 1322. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q680529
* Multimedia: Liešno / Q680529
# Liești

Liești Errumaniako udalerri bat da, Galați konderrian. 8.505 biztanle ditu, 89,12 kilometro koadroko azaleran banatuta.

## Herriak

Udalerrian honako herriak daude:
Liești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5053922
# Lif (taldea)

Lif euskal rock taldea izan zen. Bere estiloa rock indartsua zen, metal, hardcore eta punk ukituekin; hitzak euskaraz idazten zituzten. Euren erreferentziak Rollins Band, Suicidal Tendencies, Social Distortion, Turbonegro, Biohazard, Machine Head, El Corazón del Sapo, Dut, BAP!! edota Deftones bezalako taldeak izan ziren. Euskal Herritik kanpo ez ziren ezagunegiak izan, Fermin Muguruza eta Dut-en teloilariak izan arren. Diska bi irarri zituzten, Esan Ozenki eta Metak-ekin.

## Historia

Taldearen jatorria 1993n koka daiteke, Hondarribiako sei lagunek Live In The Attic taldea sortu zutenean. 13 urteko batazbestekoa zuten, eta nagusienek DHO amaitu berria zuten. 1998n, taldekide baten heriotzaren ostean ("Kinki"), taldea Lif bihurtu zen eta bere lehen demoa grabatu zuten: Panttera (ahotsa), Trasformer (gitarra), Txintxingoma (gitarra), Txise (bajoa) eta Ángel (bateria) ziren taldekideak. Euren herrikoak ziren Dut taldearekin zeukaten laguntasunak hauek kontzertu batzuetan teloilari izateko eskaintza egitea ekarri zien. Gutxi beranduago, Esan Ozenkik LP bat grabatu ea Fermin Muguruza eta Dut-en teloilariak izateko aukera eman zien, Euskal Herritik kanpo jo eta taldea ezagutarazteko parada izanez.
Euren lehen diska, Lif (1998), hainbat arazo eta atzerapenen ostean irarri zuten, euren artean bateriak hanka bat apurtzea. Diskoak harrera ona izan zuen, baina taldeak estudioan zeukan eskarmentua txikia nabari zen. Soinua gogorra zen (trash metaletik gertu batzuetan) eta hitzak aldarrikatzaileak panfletoak izan gabe, pertsonalak ere baziren artean.
Ordura arte ahal beste zuzeneko emanaldi eskaini zituzten, talde profesionala izan ez zirela kontuan hartuz. Emanaldiak biziak ziren, eszenatokia euren leku naturala zela frogatuz.
2001 hasieran, taldekideek euren urrats musikal berrien inguruan hausnartzeko epe bat hartu zuten (hiru hilabete izango ziren). Apirilean "*" ("asteriskoa") lan berrirako hamaika kanta berri grabatzera sartu ziren estudiora, oraingoan Metak diskoetxearekin. Horretarako Malerrekatik (Nafarroa) gertuko korta batean bakartu ziren, euren ekipoarekin berarekin eta soinu teknikari eta ekoizlea izango zen Karlos Osinagarekin (Lisabökoa eta Kashbad-eko kide ohia). Masterizaziorako Angel Katarainen estudioetara jo zuten. Hitzak pertsonalagoak ziren, eta metal soinua desagertu zen hard rock estilo lasaiago bati lekua uzteko. Diskoak lehenak baino kritika harrera hobea izan zuen.
Diskoa kaleratu eta gutxira banandu ziren. Taldekide batzuek Kalite nu metal taldea sortu zuten.

## Taldekideak

* Panttera (Danel Emazabel): ahotsa.
* Txintxingoma (Iñigo Icoz): gitarra.
* Trasformer (Igor Teresa): gitarra.
* Txise (Iker Urtizberea): bajoa.
* Angel Etxebeste: batería.

## Diskografia

* Lif (Esan Ozenki, 1998). CD.
* * (Metak, 2001). CD.

## Kolaborazioak

* Oztopo guztien gainetik Bonberenea (2002, Bonberenea Ekintzak)

## Kanpo estekak

* Datuak: Q924815
# Life... but how to live it?

Life... but how to live it? edo LBHTLI 1988an Oslon (Norbegia) sortutako Hardcore punk taldea da.

## Taldekideak

* Katja Benneche Osvold - Ahotsa
* Roger Andreassen - Gitarra
* Tom Andreassen - Bajua
* Geir Petter "Dyret" Jenssen - Bateria

## Historia

Taldea 1988ko udan sortu zen Oslon erdian zegoen Blitz etxe okupatuan, Norbegiako beste hainbat musika talde bezala, So Much Hate eta Stengte Dører esaterako. Jotzen egon ziren 5 urteetan 300 kontzertu baino gehiago eman zituzten Europa osoan zehar.
1994an kontzertuak emateari utzi bazioten ere, 2000ko hamarkadan kontzertu puntual batzuk emateko elkartu ziren. 2002an esaterako, Blitz etxe okupatuaren 20. urteurrenean jo zuten. 2008an ere beste kontzertu bat emateko elkartu ziren beste behin ere.

## Diskografia
### Diskak

* Life, But How To Live It? (1989, X-Port Plater).
* Day By Day (1990, Konkurrel)
* Ugly (1993, Progress Records)
* This Might Be My Second Last Beer (1994, Zone Productions). Zuzeneko diska.

### Single-ak eta EPak

* Green (1990, Beri-Beri Records)
* Burn (1991, Beri-Beri Records)

## Kanpo estekak

* Datuak: Q826721
* (Ingelesez) Taldearen myspace-a
# Liešťany

Liešťany Eslovakiako udalerri bat da, Prievidzako barrutian kokatuta. 16,41 km²ko azalera du eta 1244 biztanle 2017ko datuen arabera.

## Historia

Idatzizko lehen aipamena 1332. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q526299
* Multimedia: Liešťany / Q526299